Article del PSOE del mes d'octubre: “S'acosten les eleccions, atenció amb les falses promeses!”\nTal com contempla el Reglament de mitjans de comunicació aprovat en 2008, els grups polítics municipals tenen dret a publicar en la web municipal un article d'opinió sobre cada ple que es realitze i un altre de tema lliure cada mes. Este és el text enviat pel PSOE en el mes d'octubre, titulat “S'acosten les eleccions, atenció amb les falses promeses!”.\nEl pròxim 20-N tots tenim un compromís democràtic ineludible. Es va a posar en joc l'estat de benestar social dels ciutadans de peu, de la classe mitjana que paga els seus impostos i sobretot, dels més desfavorits.\nLa crisi mundial que a tots els països ens afecta ha sigut utilitzada de manera demagògica i fal·laç pel Partit Popular per a desgastar la figura del president Zapatero i del seu Govern, amb l'objectiu de guanyar les pròximes eleccions generals.\nAtenció amb els polítics que oferixen més educació, més sanitat, més servicis públics, més ocupació, quan en les comunitats autònomes que governeu estan retallant precisament estes partides!\n—Com es pot predicar el suport al ciutadà quan es tanquen llits i hospitals?\n—Els interessa l'educació pública dels nostres fills quan se'ls obliga a amuntonar-se en les aules, es reduïx el nombre de professors i es recolza a la privada concertada?\n—Gallegen de no reduir els servicis socials i estan reduint les aportacions als majors, a la cultura, a l'esport de base, a les escoles de música, a programes d'ocupació?\n—Asseguren que la fi de la crisi i el problema de la desocupació s'acabarà el primer dia que arriben al Govern, i en la Comunitat Valenciana tenim el major índex de desocupació (25%)?\n—I si parlem de clientelisme, enchufisme, prevaricació, corrupció, balafiament?\nAçò ocorre a València amb el govern del PP.\nQue no vinga Rajoy venent als ciutadans una millora en tots estos aspectes, perquè han tingut ocasió de posar-lo en pràctica i miren vostés com està la Comunitat Valenciana.\nEsta és la política del PP: Llops per corders!\nI no s'enganyen els lectors, el PP de Puçol treballa en la mateixa línia: parlen, prometen, es vanaglorien de la seua gestió i després aproven l'increment de taxes, posen en perill les ajudes per a beques escolars, s'obliden dels nostres majors i recolzen tots els retalls de la Generalitat Valenciana.\nUna opinió del grup municipal del PSOE


Rafa Climent i Jordi Davó, representants de les nostres comarques a les primàries de Compromís | ARA Multimèdia\nRafa Climent i Jordi Davó.\nLa votació a les primàries es realitza telemàticament a través d'aquest enllaç entre el 6 i el 8 de març.\nS'espera que Alcoi, Ibi i Cocentaina puguen acollir punts físics per a dipositar el vot presencial.\nEscrit per Pau Sellés 15 febrer 2019\nLa coalició valenciana encara el procés de primàries per a les Corts amb dos representants de les Comarques de l'Alcoià-Comtat. D'una banda el murer Rafa Climent, actual Conseller d'Economia Sostenible; i de l'altra l'alcoià Pau Davó. Tots dos opten a encapçalar les llistes de la formació per la circumscripció d'Alacant, on també opta el torruà Pau Torregrossa, en el seu cas al cos de llista.\nAmb la seua candidatura Rafa Climent aspira a seguir en primera línia de la política valenciana, després que haja ostentat el càrrec de Conseller d'Economia Sostenible, Sectors Productius, Comerç i Ocupació durant la present legislatura. En les primares de 2015 va ostentar la segona posició per la circumscripció d'Alacant, per darrere de la il·licitana Mireia Mollà.\nL'alcoià Jordi Davó intentarà entrar per primera vegada a les Corts valencianes, després que es quedara fora en les primàries d'ara fa quatre anys. Davó és professor al departament de filologia catalana de la Universitat d'Alacant, ha sigut militant en el nacionalisme valencià des dels 90. Considera que "la pròxima legislatura ha de ser la de la consolidació i l'avanç dels canvis que hem viscut, i s'ofereix a "treballar per eixe objectiu des del nostre parlament, les Corts Valencianes".\nCom a representant de l'Alacantí es troba Pau Torregrossa, natural de la Torre de les Maçanes, qui ha ostentat el càrrec de portaveu comarcal de Compromís. En el seu cas es presenta a conformar el cos de la llista, i no a encapçalar-la.\nTerminis de les primàries\nLes llistes definitives es donaran a conéixer a partir del 9 de març amb la finalització del termini de votacions. Fins a l'1 de març es troba obert el període per a inscriure's en el procés de votació, mentre que les votacions tindran lloc entre el 6 i el 8 de manera telemàtica, i el 9 presencialment. S'espera que Alcoi, Ibi i Cocentaina puguen acollir punts físics per a dipositar el vot presencial.


Relacions Ciutadanes obre les inscripcions a les activitats de la nova temporada de la Xarxa de Centres Cívics — Ajuntament de Santa Perpètua de Mogoda\nper Comunicació — darrera modificació 06/09/2018 10:19\nPersonal de la Xarxa de Centres Cívics\nLa Regidoria de Relacions Ciutadanes de l’Ajuntament obre aquest dimecres 5 de setembre les inscripcions per a les activitats de la nova temporada de la Xarxa Municipal de Centres Cívics. La nova programació, que presenta moltes novetats, s’iniciarà el dia 1 d’octubre i es perllongarà fins al 28 de juny sota el lema ‘Enxarxa’t. La xarxa és teva’.\nEl departament municipal recorda que si es va fer la preinscripció al juny s’ha de passar a realitzar la confirmació del 5 al 14 de setembre per assegurar-se la plaça. La gestió es pot fer al centre cívic que vagi millor, es faci on es faci l’activitat. La Regidoria ha editat un llibret, de setze pàgines, que recull totes les activitats que es programen des de la Xarxa de Centres Cívics i per part de les entitats. Aquesta publicació s’ha començat a distribuir per les bústies de la localitat aquest dimarts al matí.\nLa Regidora de Relacions Ciutadanes, Sandra Gómez, afirma que “aquest curs està ple de novetats” i afegeix que “són aportacions de la ciutadania, tant de les persones que ja formeu part de la Xarxa de Centres Cívics com d’aquelles que durant les jornades de portes obertes us heu apropat a qualsevol centre per poder dir la vostra, perquè voleu formar part d’aquesta gran família, que curs darrera curs anem creixent”.\nLa programació preveu activitats per a totes les edats i estan agrupades en set àmbits, segons la tipologia: per als més petits de la casa, per gaudir en família, per aprendre i compartir, per a l’artista que portes dins, per ballar i sentir, per cuidar el cos i la ment, i per cuinar i tastar.\nLa programació 2018-2019 es presentarà en un acte que tindrà lloc el divendres 14 de setembre al parc dels Països Catalans a partir de les 18 hores on participaran diferents entitats.


Benvinguts al Paradís: ** Francesc Sardans Fabregas, 85m, V+/Ae, Timbaler del Bruc, Montserrat\n** Francesc Sardans Fabregas, 85m, V+/Ae, Timbaler del Bruc, Montserrat\ndijous, 26 de setembre del 2013\nHi ha dies i hi ha matins, aquest n'és un d'aquests, unes breus hores en les que les ganes d'enfilar-se poden més que la manca de temps. Per sort, també hi ha bons amics amb millors idees com ha estat el cas.\nLa Montse no dubta ni un moment a l'hora d'apuntar-se a una escalada matinal i de fet és ella qui em suggereix la via, la Francesc Sardans Fabregas. Curta, ràpida d'escalar, però prou ben trobada per sortir-ne amb una mica menys de fam de roca que amb la que he entrat. I realment en tenia i molta, doncs aquest és l'estiu en que menys pedra he tocat en els darrers llargs i això es deixa notar quan de nou recuperes la verticalitat.\nDe nou puc mirar la paret de fit a fit, tornar a sentir el pessigolleig als dits quan busques els còdols que més raspen i saber que quan arrenques amunt el millor és mirar sempre cap dalt. La via és breu i parella, quatre tirades entre dues, números rodons o gairebé, perquè escalar només t'ho fan fer les tirades parells.\nLes imparells són l'entrebanc resolt amb gràcia per anar enllaçar els diedres que són els que et fan treballar les passes i em retornen el goig de sentir-me de nou escaladora.\nÉs bonic enyorar per tornar a trobar i Montserrat és l'etern retorn, perquè a les seves agulles és impossible renunciar. Avui, sense voler n'he descobert una de nova, el Timbaler del Bruc, benvolguda diversitat!


Una lleidatana en una 'missió' a Mart\nActualitzada 16/10/2021 a les 12:19\nLa biòloga Carla Conejo formarà part d'un equip de nou científiques que el 2023 simularan una exploració espacial al planeta roig || Per inspirar nenes que vulguin dedicar-se a la ciència\nLa tripulació d’Hypatia I Mission, amb Carla Conejo (fotografia central de la fila superior).\n© La tripulació d'Hypatia I Mission, amb Carla Conejo (fotografia central de la fila superior).\nNou científiques catalanes, entre les quals la biòloga lleidatana i responsable de programes de ciència de la Fundació Catalunya La Pedrera, Carla Conejo, dirigiran l’abril del 2023 una missió espacial a la Mars Desert Research Station, una estació que simula una base d’exploració marciana enmig del desert de Utah (Estats Units).\nSota el nom d’Hypatia I Mission en honor a la primera dona científica de la història, experimentaran durant dos setmanes el dia a dia que viurien al planeta roig i recrearan les condicions que es trobarien en una missió d’aquestes característiques.\nTot això amb un doble objectiu: inspirar totes aquelles nenes que en un futur vulguin dedicar-se a la ciència i dur a terme investigacions relacionades amb l’exploració especial des de diferents camps acadèmics. I és que la tripulació, la primera cent per cent catalana, està integrada per professionals multidisciplinaris d’entre dinou i quaranta-cinc anys.\nA més de Conejo, que assumirà el rol d’oficial executiva i biòloga de la tripulació, formen part de l’equip l’astrofísica Mariona Badenas-Agustí (doctoranda en Ciències Planetàries pel MIT), Ariadna Farrés (investigadora a la NASA Goddard Space Flight Center), Laia Ribas (investigadora distingida a l’Institut de Ciències del Mar), Cesca Cufí (enginyera a Airbus), Núria Jar (periodista freelance especialitzada en ciència), Anna Bach (product owner i analista de dades a Scopely), Neus Sabaté (investigadora principal ICREA a l’Institut de Microelectrònica de Barcelona) i Helena Arias (estudiant universitària de Física i Enginyeria Mecànica i Electrònica).\nL’equip ja ha començat a planificar cadascun dels projectes d’investigació que es duran a terme en aquesta estació anàloga de Mart, així com el material que necessitaran. Conejo, que té experiència en neurobiologia, va explicar que “el meu projecte se centrarà en l’estudi dels ritmes circadiaris, és a dir, com una tripulació que viatja a un altre planeta s’adaptarà a les noves condicions de vida i com afectarà això el seu descans. L’objectiu també és internar aproximar-nos a la idea de què passaria si viatgéssim realment a Mart, on el dia és una mica més llarg. Com es desajusta el nostre organisme a aquest canvi d’horari”.\nEl projecte, que les investigadores van començar a organitzar a nivell particular a principis d’any per tal de fomentar les vocacions científiques entre les més petites, busca ara patrocinadors. En aquest sentit, Conejo va destacar que “ens agradaria que el projecte tingués continuïtat i que altres investigadores tinguessin l’oportunitat de participar-hi, per això considerem que la nostra és la primera missió d’Hypatia”.\nUna estació que simula la vida marciana\n?Aquesta estació està dirigida per la Mars Society i treballa per trobar quines tecnologies i operacions es requereixen en l’exploració marciana. Les seues instal·lacions compten amb observatoris astronòmics, un hort per fer investigació sobre agricultura, un laboratori, un mòdul de reparació de les màquines i un espai de convivència.


Celler Bernaví • Tast de vins i maridatge DO Terra Alta\n(1) +34 651 031 835 www.bernavi.com\nJove celler familiar en plena natura i entre vinyes pròpies. Descobrirem la sala de vinificació i criança, i el contacte amb el terrer ens farà descobrir un estil diferent de viticultura.\nPassejarem per les vinyes i tastarem el fruit de la feina ben feta juntament amb qui treballa tot el procés, des del cep fins a l’ampolla. Vine i coneix l’ànima d’uns vins, vine i descobreix ‘interpretant el terroir’.\nPossibilitat d’organitzar cursos d’introducció al tast, dinars maridats al propi celler, i tot tipus d’activitats a les vinyes depenent de l’època de l’any: verema, poda…\nViu Bernaví! Experiències enoturístiques personalitzades. ©Enoguia\n• 21 Ventuno\n• Bernaví Negreita\nTambé tens la possibilitat d’organitzar cursos d’introducció al tast, dinars maridats al mateix celler, i tota mena d’activitats a les vinyes depenent de l’època de l’any. Si no és temps de fer la verema, et recomanem que vinguis al celler per Setmana Santa, així podràs gaudir d’una festa típica de Vilalba dels Arcs, que consisteix a vinificar com es feia fa 2.000 anys, utilitzant àmfores i herbes aromàtiques amb mel. Per aquestes dates pots tastar aquest deliciós vi, anomenat el Vi de la Passió, un vi únic amb un sabor diferent i aromàtic.\non 28 de Gener de 2019


Instal·lació de serveis de la llar Vilafranca del Penedès - Madac Clima\nINSTAL·LACIÓ DE SERVEIS DE LA LLAR Vilafranca del Penedès\nSERVEI D’INSTAL·LACIÓ DE DE SERVEIS DE LA LLAR A Vilafranca del Penedès\nMADAC CLIMA, empresa d’instal·lació de serveis de la llar amb oficines a Sitges, disposa de tècnics especialistes que es desplacen fins a Vilafranca del Penedès, per oferir el servei d’instal·lació de serveis de la llar oferint la màxima qualitat i el millor servei.\nDesprés de la nostra llarga trajectòria de més de 50 anys en el sector, i amb el suport dels nostres partners i fabricants com “Fer, Visesman” podem oferir diferents tipus de instalaciónes parar les seves instal·lacions de serveis de la llara Vilafranca del Penedès.\nInstal·lem tot tipus d’instal·lacions de serveis de la llar a Vilafranca del Penedès. Instal·lant qualsevol element de la seva instal·lació de serveis de la llar, així com pèrdues d’aigua en canonades, d’aixetes, de cuines, d’extractors, de campanes, de comptadors d’aigua, de comptadors de gas… i qualsevol altre sistema que tingui a veure amb serveis de la llar.\nLes nostres instalacións són un servei integral on assessorem i mantenim totes les seves instal·lacions de gas com de gasoil i tots els seus elements.\nInstal·lació d’aparells de serveis de la llar\nManteniment de serveis de la llar\nNoves instal·lacions de serveis de la llar\nA més d’aquests serveis disposem de molts altres serveis a Vilafranca del Penedès com la instal·lació de serveis de la llar, instal·lació de cuines, manteniment de canonades, instal·lació d’extractors i el seu manteniment.\nSi necessita qualsevol consulta sobre serveis d’instal·lació de serveis de la llar a Vilafranca del Penedès, pressupost o servei d’instal·lació o manteniment de serveis de la llar a Vilafranca del Penedès, poseu-vos en contacte amb nosaltres, mitjançant aquest senzill formulari.\nMadac Clima realitza un continu manteniment de serveis de la llar a Vilafranca del Penedès i quan els nostres tècnics en serveis de la llar veuen que la alguna cosa no funciona correctament gestionen la instal·lació de serveis de la llar canviant els materials que siguin necessaris per solucionar el problema el més ràpid possible, tant per a empreses, locals i particulars millorant el rendiment dels habitatges o locals amb serveis de la llar a Vilafranca del Penedès, així com la reparació de canonades que solen tenir perdudes o fuites molestes no permetent estalviar en la despesa de la serveis de la llar i augmentant en el consum energètic.\nLa manca de manteniment de serveis de la llar a Vilafranca del Penedès suposa fins a un 10% més de consum energètic en les instal·lacions de la llar a Vilafranca del Penedès.\nConsells per mantenir un bon estat de la serveis de la llar a Vilafranca del Penedès:\nComprova que les canonades de la llar estiguin en bon estat mitjançant serveis de la llar.\nAssegura’t que l’extractor funcioni correctament amb serveis de la llar.\nRealitza un manteniment de les aixetes amb un adequat servei de la llar.\nComprova que els comptadors d’aigua funcioni correctament amb serveis de la llar.\nComprova que els comptadors de gas funcioni correctament amb serveis de la llar.\nAmb aquests senzills cinc consells, mantindràs la teva llar operativa.\nSi tens qualsevol dubte o necessites serveis de la llar a Vilafranca del Penedès contacta amb Madac Clima. Encara que estem a Sitges, ens desplacem a realitzar el manteniment de serveis de la llar a Vilafranca del Penedès sense dubtar-ho.


'El pintor que cremava els seus quadres' el llibre sobre Maties Palau Ferré\nLa reacció a una injustícia va fer que el cèlebre pintor no volgués mostrar les seves creacions i les cremés un cop acabades. Francesc Marco Palau, familiar del pintor, ha escrit un assaig biogràfic on desvela detalls de la seva vida i obra que es presenta aquest dissabte a Montblanc\ndissabte, 23 de març 2019 - 09:00h\nPresentació a Barcelona d' 'El pintor que cremava els seus quadres', amb l'autor, Francesc Marco Palau, a la dreta de la imatge. | Cedida\nSens dubte, el títol d'aquest llibre és un esquer en tota regla: ‘El pintor que cremava els seus quadres’. Encara és més llaminer quan sabem que no és un títol de ficció, sinó que forma part de la biografia del pintor montblanquí Maties Palau Ferré. Es tracta de l'últim assaig de Francesc Marco-Palau, que es presenta aquest dissabte a la sala de plens de l'Ajuntament de Montblanc en el marc de la Vila del Llibre.\nMantindrem una mica més la intriga a la pregunta que tothom es fa quan veu la portada del llibre. Per què Maties Palau Ferré cremava els seus quadres? Es pot dir que els seus valors el van impulsar a fer aquesta acció com a protesta, però anem a l’inici de tot.\n«En molts menjadors de les llars montblanquines hi penja un quadre de Maties Palau Ferré», afirma l’autor del llibre. De fet, a Montblanc és difícil trobar algú que no conegui el seu pintor més cèlebre. Com passa amb els grans pintors, l’estil de Palau Ferré és inconfusible i resulta senzill reconèixer els seus quadres només veure’ls. Les cares de les persones, els ulls, els colors o les formes cubistes són trets característics del pintor.\nNascut a un Montblanc rural l’any 1921, Maties Palau Ferré tenia la convicció clara que volia ser artista. Es va encaminar a Barcelona a estudiar Belles Arts en un moment difícil pel gremi. Tot i això, la premsa de l’època es va fer ressò de les seves obres i va aconseguir exposar en diferents espais de la ciutat comtal.\nDetall de 'Ramader', quadre de Maties Palau Ferré, amb el seu característic estil. | Cedida\nPerò en aquella època els artistes es movien a París i el ventall de possibilitats creatives que es donaven a la capital francesa no hi eren en l’Espanya franquista. Per això es va traslladar a França, on també es va interessar per altres disciplines com l’escultura o la ceràmica i va fer exposicions. «París és present d’alguna manera en la seva obra», relata Francesc Marco-Palau.\nPer què cremava els seus quadres?\nArribats a aquest punt, ja ho podem explicar, tot i que els detalls de la història només es poden descobrir llegint el llibre. Després de la seva tornada de París al 1974, Palau Ferré va viure un succés que el va marcar. Una sentència, a parer seu injusta, el va condemnar a pintar 46 metres de tela, la qual cosa va provocar en ell una reacció sorprenent.\nTal com a l’Odissea, Penèlope teixia el seu vestit de núvia durant el dia i a la nit el desteixia perquè mai veiés la llum, Palau Ferré va començar a operar de manera semblant amb els seus quadres, però amb un propòsit diferent del personatge mitològic.\n«Aquella sentència el va marcar molt i va decidir que seguiria pintant quadres però que la gent no en gaudiria i, en senyal de protesta, pintava i després cremava les seves obres», explica Francesc Marco-Palau.\nI així va fer durant anys, fins a la dècada dels vuitanta, la qual cosa va tenir un gran ressò mediàtic en l’època. «Va ser una manera de protestar contra el mercantilisme de l'art, els seus valors i el seu idealisme no concebien el que havia passat». Anys després de la seva mort, l’any 2000, Montblanc conserva ara el llegat del pintor a través de la seva casa pairal que alhora és un museu on es poden veure algunes de les seves obres.\nEl llibre és un preludi del centenari del naixement de Palau Ferré\nL’any 2021 es pot dir que serà ‘l’any Maties Palau Ferré’, ja que es commemorarà el primer centenari del naixement del pintor. La publicació d’aquest llibre dos anys abans de l’aniversari no és casual. La seva biografia vol esdevenir el motor que ha d’engegar la maquinària pels actes de celebració que es duran a terme d'aquí a dos anys.\n«El llibre ha de suposar un abans i un després i ara és un bon moment per reivindicar la figura del pintor», conclou Francesc Marco-Palau. També s'espera que la publicació del llibre serveixi per fer un gir al museu i actualitzar-lo i que pugui esdevenir un «lloc de referència turística».\nPresentació a Barcelona, Montblanc i per Sant Jordi\n‘El pintor que cremava els seus quadres’ es va presentar a principis d’aquesta setmana a l’Institut Francès de Barcelona. L’acte va comptar amb la presència de l’autor, del periodista (i autor del pròleg del llibre) Màrius Serra, de l’alcalde de Montblanc, Josep Andreu, i l’exconseller Joan Maria Pujals.\n'Peix blau i peix vermell', de Maties Palau Ferré. | Cedida\nAquest dissabte, el llibre torna al seu lloc d’origen, al Montblanc natal de Palau Ferré, per ser presentat en el marc dels actes de la Vila del Llibre de la capital de la Conca de Barberà. La presentació és a les 13.00 hores a la sala de plens de l’Ajuntament montblanquí.\nSegurament el punt àlgid de l’obra vingui en uns dies, per Sant Jordi, com una de les novetats d’enguany, però l’autor té previst fer un ‘tour’ de presentacions del llibre en municipis on es conserva obra de Palau Ferré. «Aquest és un llibre que no té data de caducitat perquè es tracta d'un assaig destinat a la divulgació», diu l'autor.\nL’autor del llibre és net nebot del pintor\nFrancesc Marco-Palau (1989), és net nebot del pintor; Maties Palau Ferré era el germà de la seva àvia. És doctor en Història per la UAB i columnista de premsa i opinador en diversos mitjans de comunicació.\nTambé és autor d’altres llibres com ‘Plataforma per la Llengua. 20 anys defensant el català’ (2014); ‘Promoure la llengua, cohesionar Barcelona’ (2014); ‘Josep Rahola. Una veu catalanista d’esquerres al Senat’ (2014), ‘Francesc Dalmau. De Normandia a Palamós’ (2015) i ‘La generació de la independència' (Gregal, 2017).\n"ATENCIÓ: Nous grups confirmats a l'Acampada Jove 2019" "La Llar d’Infants Els Merlets de Montblanc adquirirà un aparell per evitar ennuegaments"


Els alumnes de taekwondo milloren la seua tècnica en una classe magistral a Vall-de-roures | Matarranya Media\nNotícies per poble\nLa Vall de Tormo\n02/04/2020 Dijous, 2 d'abril de 2020\nEl Matarranya se quede a casa\nDel Matarranya al món\nNevada 20 de gener\nEls alumnes de taekwondo milloren la seua tècnica en una classe magistral a Vall-de-roures\nDurant dues hores i mitja els esportistes van perfeccionar els seus coneixements en taekwondo, un art marcial que treballa cos i ment a la vegada\nTaekwon do Escola Vall de roures\nAl Matarranya fa poc més d'un any que es practica el taekwondo ITF, una disciplina inclosa dins les arts marcials orientals. L'escola de Vall-de-roures té poca trajectòria, però moltes ganes de donar a conèixer aquest esport a la zona. Per això a part de les classes ordinàries i la participació en c\nDivendres, 10 de gener de 2020\nTema: Inclou vídeo\nAl Matarranya fa poc més d’un any que es practica el taekwondo ITF, una disciplina inclosa dins les arts marcials orientals. L’escola de Vall-de-roures té poca trajectòria, però moltes ganes de donar a conèixer aquest esport a la zona. Per això a part de les classes ordinàries i la participació en campionats, van organitzar recentment una màster class amb mestres vinguts d’arreu d’Espanya.\nEl taekwondo és una disciplina relativament moderna, va néixer a Corea l’any 1955 i ara ha arribat al Matarranya per quedar-se. 45 alumnes van assistir a la classe magistral impartida pel president de la federació espanyola i per professors vinguts d’escoles d’Aragó, Valencia i Barcelona. Durant dues hores i mitja els esportistes van perfeccionar els seus coneixements en taekwondo, un art marcial que treballa cos i ment a la vegada.\nEl taekwon-do està de moda, perquè a més de fer esport i endinsar-se en la filosofia oriental, també dona eines de defensa personal aplicables a la vida quotidiana. El taller va mostrar als alumnes nous conceptes i tècniques que seguiran treballant en les classes ordinàries per assolir-les i perfecciona-les a través de la pràctica.\nLes farmàcies continuen la seua tasca de servei públic tot i les mancances pel desproveïment\nRecorden que la millor prevenció és rentar-se bé les mans i mantenir la distància social\nLes farmàcies com a servei essencial per a la població continuen obertes al públic. Són un dels pilars del sistema sanitari, on la gent acudeix per abastir-se de medicaments i com a punt d'informació sanitària. Els farmacèutics mantenen esta labor com poden, ja que des de l'inici de la pandèmia han\nUna nevada primaveral enfarina el Matarranya\nA l'estació meteorològica de l'embassament de Pena s'han registrat des d'ahir 10l/m2\nOficialment la primavera va entrar el passat 20 de març, però sembla que meteorològicament l'hivern no vol acabar de marxar. Durant tot el dia d'ahir els pobles del Matarranya situats a més altura van poder veure com la neu tornava a caure i enfarinava lleugerament les taulades. Durant esta passada\nLa Comarca prepara vídeos esportius perquè la gent pugue seguir fent exercici a casa\nPilates, gimnàstica o zumba són algunes de les sessions que estan gravant els monitors\nComarcal · Esports 31/03/2020\nclasses esport online comarca\nPracticar una mica d'esport durant aquest temps de confinament és essencial per mantenir la condició física i, a més, ajuda a distreure's i oblidar-se per una estona de la situació actual de crisi sanitària que estem vivint. Des de la Comarca del Matarranya estan preparant uns vídeos que penjaran a


Plats i Postres: Pastís de Mississippí\nPastís de Mississippí\nEl pastís Mississippí, també anomenant Mud Cake, prové del estat de Mississippí, al sud dels Estats Units. El seu nom ve donat a que el seu color i textura recordava al fang que hi ha a la riba del riu que porta el seu nom.\nCom sempre passa en receptes de cuina, hi ha moltes variants per preparar-lo com podeu comprovar en aquesta recerca a Google. La nostra proposta és la següent.\n2 cullerades de sucre extrafí\nEl primer que farem serà començar a preparar la massa del pastís, per fer-la tamisem la farina i el cacau dins d’un bol. És important que ho tamisem perquè no volem que quedi cap grumoll dins la massa. Posem la mantega a un bol i ho posem al microones a la opció de descongelar durant un minut i mig. Si al treure-la, quan la toquem està tova, ja la tenim a punt, si no la tornaríem a posar una estoneta més. La afegim a la massa i ho remenem amb els dits fins que quedi ben amassat. A continuació hi afegim el sucre i ho tornem a amassar.\nDeixem reposar la massa a la nevera durant 15 minuts. Un cop hagin passat, posem la massa sobre el motlle prèviament untat amb mantega i l’escampem de manera que el cobrim tot. Amb l’ajuda d’una cullera allisem la massa.\nHo posem al forn prèviament escalfat a 190ºC durant uns 20 minuts. És important que en fer el farcit només tardem aquest temps, perquè d’aquesta manera la massa no es cremi i podem afegir-hi el farcit directament sense haver de treure la massa del forn.\nPer fer el farcit comencem desfent la xocolata amb una mica de llet perquè no es cremi en un cassó al foc. La deixem reposar sobre una superfície freda. Dins d’un bol barregem la mantega amb el sucre amb l’ajuda dels nostres dits. Ho comencem a barrejar amb una cullera o un batedor i poc a poc hi afegim els ous i el cacau tamisat. Hi posem la xocolata que havíem desfet abans i la nata líquida. És important que ho fem sense deixar de remenar.\nSi ja han passat els 20 minuts que havia d’estar la massa al forn, posem el farcit dins del motlle i ho deixem al forn a 160ºC durant uns 45 minuts i ja tindrem a punt el nostre pastís Mississippí.\nEiquetes: Cuines del món, Pastissos


Una causa política general - Ripollès Digital\nCap de llista de Convergència al Congrés dels Diputats\nUna causa política general\nÉs el primer cop en 39 anys de règim democràtic a l’Estat Espanyol que un parlamentari és despullat de la seva condició d’electe per haver facilitat l’exercicid’un dret fonamental com és el dret a la participació política.\nEl tribunal Suprem ha comdemnat el company diputat Francesc Homs a 13 mesos d’inhabilitació per a l’exercici de diputat electe i també d’altres drets electorals en l’àmbit local i català.\n13 mesos d’inhabilitació per haver participat en l’organització del 9N de 2014, una data història per al record i la reflexió. Una data històrica, inèdita en una democràcia que mostra la seva feblesa i baixa qualitat democràtica. Un sistema judicial a qui se li ha endinyat el càstig en els tribunals d’una causa, la catalana, que ha de trobar la solució en la política i no pas en la judicalització de la política.\nNo voler dialogar no és un dret en la política. I el govern del PP s’ha instal·lat en aquest no dret de no voler dialogar per trobar una sortida, perquè els catalans poguem expressar a les urnes el que volem ser amb tota llibertat.\nEl govern del PP i tot el seu exèrcit de juristes argumenten que la celebració d’un referèndum és contrari a la Llei. Quanta miopia s’ha de tenir per no veure que com més es negui un estat democràtic fonamental, més ciutadans s’arrengleraran en defensa d’aquesta democràcia avançada i del nostre segle, que no té por a donar la veu als ciutadans, a la transparència i a la recerca de solucions. Fa un parell de setmanes que, en una entrevista de televisió a Madrid, un periodista em preguntava, ben informat i sense dobles intencions, si pensava que les inhabilitacions de Mas, Ortega, Rigau i Homs acabaven amb el procés sobiranista de Catalunya. És ben bé que no entenen res. El sobiranisme ha arribat per quedar-se al nostre país. I la societat catalana ha canviat molt en els últims anys, així com el sistema de partits polítics i els beneficis de la unitat en aquest món sobiranista per aquests 18 mesos excepcionals.\nAra que enfoquem la recta final d’aquests 18 mesos, més que mai és necessària una alta exigència de civisme democràtic perquè hem de ser tots els que ens sentim interpel·lats per la causa de la llibertat i la democràcia els que hem de ser protagonistes en els pròxims mesos. Estem davant d’una causa política general. I des d’un civisme exemplar, sense un mal nom, sense un crit, hem de manifestar les nostres conviccions els propers dies. Vull agrair aquest any i mig de treball parlamentari a l’amic Francesc Homs. Estic convençut que continuarem caminant plegats cap a la Llibertat.\n468 lectures Envia


Núria Graham: “Crec que cada vegada m’agrada més la imperfecció”\nLa cantautora de Vic presentarà a Girona ‘In the cave’ (2016), un disc més contundent que ‘Bird eyes ‘(2015) i que coincideix amb sonades col·laboracions en discos de La Pols i l’Era, Mazoni i Carla\nEl teu EP In the cave (2016) és el disc més rocker que has fet. ¿Marca una tendència sobre cap on voldries tirar d’ara endavant?\nNo, sonava d’aquesta manera amb el directe que tenim ara i potser anàvem cap a la tralla. Però això no vol dir que l’EP marqui el camí, perquè ara m’adono que estic fent coses molt diferents. Canvio molt de pressa. L’EP deixa constància d’un moment, però ara ja estic canviant.\nEstàs pensant en un disc nou?\nPotser fa qüestió d’uns mesos o unes setmanes no ho sabia gaire, però ara ja fa una temporada que estic pensant coses noves. No en puc dir gaire cosa perquè encara no sé el com ni el quan, però no serà com l’EP.\nEn quines coses noves penses?\nAra fa dies que estic tocant molt una guitarra de 12 cordes que tinc. A l’EP, per exemple, la veu ha perdut molta importància, fins i tot les lletres, i ara estic fent tot el contrari, li estic donant molta importància a fer una cançó de dalt a baix.\nRecentment has cantat en català a La Pols i l’Era.\nVa ser molt divertit, m’agrada molt com sona, aquest disc, és molt curiós de dalt a baix!\nI també has col·laborat al disc de Mazoni, a la cançó Never push a sailor.\nAquesta em fa molt riure, m’ho diu tothom: «Com mola aquesta cançó que has fet amb en Mazoni!», ha, ha, és el hit!\nÉs un vessant més pop de la teva música. De fet, a In the cave fas una versió canyera de Toxic, de la Britney Spears.\nEsclar, a mi el pop m’agrada molt, crec que les cançons són molt importants. No tinc cap problema amb la música comercial, el que passa és que moltes no m’agraden perquè trobo que són molt dolentes, però hi ha coses que sí que m’agraden molt.\nQuè escoltes aquests dies?\nAra m’estava escoltant el disc nou de Primal Scream, però aquests dies he estat molt amb en John Martyn, perquè estic tocant més la guitarra acústica. Últimament també he estat escoltant molt de jazz, però perquè em venia de gust.\nEts bastant combativa al Facebook.\nSí, la vaig armar una mica amb una promo de l’Strenes [es refereix a una campanya de descomptes en concerts protagonitzats per dones]. Crec que és positiu que es cridi l’atenció sobre el fet que les dones toquen música, tot i que de vegades potser ja no cal, però que això s’aprofiti per fer promoció i descomptes ho vaig trobar ofensiu… però és igual.\nEt molesta que diguin que ets molt jove, oi?\nNo és que em molesti, perquè és veritat, però crec que no cal que es mencioni, perquè un cop estàs fent música, i estàs tocant amb gent, t’hi entens i l’edat és una cosa que no té importància.\nCom has canviat en els últims dos o tres anys?\nJa són anys en què canvien moltes coses, però a més a més, amb la música i tot això… Potser si comencés ara faria un disc diferent que el First tracks (2013). He de combatre amb la Núria del passat. M’agrada el que feia, però ara no ho faria, no se m’acudiria.\nEstàs en moviment constant?\nSí, però això és positiu, crec, perquè si no seria molt avorrit. Va ser una cosa molt sincera, en aquell moment n’estava molt segura.\nQuè busques ara?\nCrec que cada vegada m’agrada més la imperfecció. Potser abans era tot més maco. A mi ara la maqueta no m’agrada, i quan veig a l’Spotify que és el més escoltat, m’enfado molt. Però no passa res. No et sabria dir quina mena de canvi és, però hi ha tot de coses noves que m’agraden i ara m’he enganxat a tocar la guitarra de 12 cordes… o el concert improvisat que vaig fer l’altre dia amb el Raynald Colom, que és una cosa que m’aporta molt i m’obre moltes portes.\nTambé has col·laborat al disc de la Carla Serrat. Et veus fent música més electrònica, com ella?\nAra no. Fa uns anys m’agradava molt el James Blake i volia fer alguna cosa així, però veig que tampoc és el meu estil. De vegades volem buscar el so que es porta, però crec que s’ha de potenciar el que et surt de dins. M’agradaria fer moltes coses, però al final fas el que pots. |\nStrenes 2016: Núria Graham Auditori Centre Cultural La Mercè (Girona). Divendres 8 d’abril. 22 h. 10-12 € Consulteu la resta de la programació a www.festivalstrenes.cat


Badalona (70) – Efectes del temporal\n25 de gener de 2020 Finestra oberta a Catalunya 3 comentaris\nUna imatge que no necessita massa comentaris i que es descriu per ella mateixa. Les sensacions eren diverses mentre ahir al vespre caminava per la costa per veure en directe els efectes del temporal. Esvorancs a la platja, grans quantitats de sorra amuntegada al passeig marítim, baixos i passos del tren encara amb restes de la inundació … La trencadissa del pont … Gent que recollia el plàstic que la mar ens havia retornat s’unia a l’activitat de les excavadores per intentar tornar a una normalitat, qui sap si només provisional. Tot plegat per constatar la nostra petitesa enfront d’una natura en rebel·lia.\n3 Respostes a "Badalona (70) – Efectes del temporal"\nJosep Avilés ha dit:\n25 de gener de 2020 a les 11:27\nJo crec que Badalona i Barcelona (que és on he tingut l’ocasió de veure l’estat de la platja) són dels llocs que menys hem patit els efectes de la tempesta Glòria. Altres zones, com el delta de l’Ebre, al ser més fràgils han patit molt més, així com Girona, amb posterioritat al pas de la tempesta per les inundacions del riu, com la llera del Tordera, que sempre va sec,,,\nEl que ens ensenya tot aixó, és que el canvi climàtic cada vegada ens afecta més cada vegada, que hem de canviar costums, d’ocupació de litoral (hem après a base d’una senyora hòstia) i que espero que a partir d’ara canviem de manera de pensar. A Barcelona, la pitjor part se l’ha endut la platja de Sant Sebastià, entre la Torre d’Altamar i l’Hotel W, on la sorra ha arribat fins les cases, botigues, restaurants, sense entrar en detall de tota la brutícia que tenia el mar i ens ha tornat, perquè ens eduquem més en medi ambient.\nUs deixo les imatges que vaig fer el dia desprès de la tempesta, quan ja es podia anar sense tants problemes\n25 de gener de 2020 a les 11:59\nMolt bo el teu reportatge, Josep.\nJo crec que no n’aprendrem gaire. Es seguiran muntant “xiringuitos” a peu de platja, i nosaltres, és clar, anant-hi a fer el vermutet.\n25 de gener de 2020 a les 12:25\nGràcies Francesc, si més no, sempre ens quedarà aquell xiringuito “secret” dalt de la muntanya, on hi tan tan bones vistes. Ah, i ens veiem aviat 🙂


L’Índia i la UE: a l’espera de l’FTA - ESCI-UPF News\nPorta de l'Índia, Nova Delhi. / Foto: Wikimedia Commons (Thebrowniris)\nEl segon programa de “MésEuropa”, el podcast que analitza l’estat de les relacions comercials de la UE, està dedicat a l’Índia, un dels països emergents amb més projecció de creixement i que compta amb un mercat de més de mil milions d’habitants.\nL’Índia és el desè soci comercial de la UE, una relació que en els últims 10 anys ha tingut un creixement de més del 70%. Amb el Brexit, però, la UE ha perdut una important línia de connexió amb el país asiàtic, ja que el Regne Unit n’era el principal interlocutor comercial. Amb tot, la Unió Europea continua sent el major soci comercial de l’Índia i, malgrat la sortida del Regne Unit, està interessada a mantenir el seu pes a la regió. Per la seva banda, l’Índia també vol teixir complicitats comercials amb Europa, ja que la possibilitat de quedar eclipsada per la Xina és una amenaça cada vegada més real.\nTot i que les relacions comercials entre l’Índia i la UE són fluïdes, encara no hi ha cap FTA (Free Trade Agreement) que les empari. Des de fa anys, totes dues parts treballen per arribar a un acord de lliure comerç que sembla que no trigarà a arribar, i el 2018 ja van signar un acord de cooperació. Suprio Bose, director de l’Oficina Exterior de Catalunya a Bombai i expert en comerç internacional, afirma que les principals dificultats per tancar l’acord es troben en la llarga llista de béns i serveis susceptibles de ser inclosos en el tractat i la històrica tendència proteccionista de l’Índia, però remarca que tots dos actors tenen molt a guanyar en un futur FTA.\nDurant el programa, Bose també ha explicat quins són els principals sectors i països europeus que tenen una relació comercial més estreta amb l’Índia. Pel que fa a sectors, destaquen el de sistemes industrials, salut, química i energia. D’altra banda, Alemanya, França i Itàlia són els estats de la UE amb una major relació comercial amb l’Índia. En el cas de les empreses catalanes, on destaquen les del sector biotecnològic, automobilístic, informàtic i ferroviari, Bose ha dit que encara són poc conegudes, però que allà on estan presents, els seus productes i serveis estan molt ben considerats.\nPer la seva banda, Joan Cardona, director tècnic d’AV Enginyers, ha parlat de la seva experiència fent negocis a l’Índia. AV Enginyers és una empresa de consultoria fundada el 2008 com una spin-off de la UPC. L’empresa es dedica al sector de l’enginyeria vibroacústica i està especialitzada en la predicció de les vibracions d’origen ferroviari. A través del clúster Railgrup i d’ACCIÓ, AV Enginyers va veure les oportunitats de negoci que oferia el mercat indi, que compta amb una important xarxa ferroviària, però on les necessitats del sector de l’acústica i les vibracions no estan cobertes.\nCardona ha explicat que la manera en què AV Enginyers es va aproximar al mercat indi va ser a través de partners locals, amb qui han anat desenvolupant diferents projectes. Com ha dit Cardona, fer negocis amb l’Índia no és fàcil, ja que la cultura empresarial és molt diferent a la de casa nostra i requereix una gran capacitat d’adaptació, però valora molt positivament l’experiència.


Com instal·lar MyWebSQL en un servidor Ubuntu 18.04 VPS o un servidor dedicat\n1 Pas 1 Instal·lació i configuració de MyWebSQL\n2 Pas 2 Accés a MyWebSQL\n4 Consulteu aquests tres millors serveis d’allotjament Linux\nMyWebSQL és un client de base de dades basat en web ràpid, eficient i interactiu que ofereix una interfície d’usuari WYSIWYG per gestionar bases de dades en línia. És un programari senzill escrit en PHP i té una aparença i una aplicació familiars d’escriptori. La solució és de codi obert i gratuït per descarregar i desplegar al vostre servidor Ubuntu 18.04 per gestionar les bases de dades MySQL, SQLite, MariaDB i PostgreSQL.\nAquest tutorial us portarà a través del procés d’instal·lació de MyWebSQL al vostre sistema Ubuntu 18.l04. Un cop instal·lada l’aplicació, ja no haureu de gestionar la vostra base de dades des d’un terminal de línia d’ordres o client d’escriptori, aprofitareu la potència del vostre navegador favorit per gestionar-les totes..\nAbans de començar, hi ha algunes coses que s’han de posar en pràctica per facilitar la instal·lació. Inclouen:\nServidor Ubuntu 18.04 i un usuari amb privilegis sudo.\nLa instal·lació requereix Apache2, PHP i MariaDB. Per aquest motiu, la pila LAMP (Apache, MariaDB i PHP) s’ha d’instal·lar al servidor Ubuntu 18.04. Si no heu instal·lat aquesta pila seguiu la nostra guia a Com instal·lar una pila LAMP (Apache, MariaDB i PHP) a Ubuntu 18.04\nSi tot està al seu lloc, esteu a punt per a aquesta instal·lació senzilla i senzilla.\nPas 1 Instal·lació i configuració de MyWebSQL\nEl primer que cal instal·lar MyWebSQL és descarregar els fitxers de l’aplicació. Executeu la comanda següent per descarregar els fitxers necessaris:\nA continuació, executeu la següent comanda per extreure els fitxers que heu descarregat al directori arrel del vostre servidor web (Apache2):\n$ Sudo descomprimiu mywebsql-3.7.zip -d / var / www / html\nLa comanda superior crearà una carpeta anomenada mywebsql. Ara, executeu les ordres següents per modificar el permís de la carpeta arrel:\nA continuació, executeu la comanda següent per reiniciar el servei Apache:\n$ Sudo systemctl reinicia apache2\nAra, la vostra aplicació MyWebSQL hauria d’estar completament instal·lada i configurada.\nPas 2 Accés a MyWebSQL\nUn cop instal·lat el MyWebSQL, obriu el vostre navegador favorit i cerqueu-lo http: // localhost / mywebsql. Substituïu el valor “localhost” pel nom d’amfitrió o l’adreça IP del vostre servidor. Si tot funciona bé, us dirigireu a una pàgina similar a la següent:\nInicieu la sessió amb la credencial del vostre compte arrel de MariaDB.\nSi obteniu un error quan intenteu iniciar la sessió a MyWebSQL, heu d’ajustar el problema d’inici de sessió per aturar l’error. Per solucionar les complicacions dels usuaris root MySQL, inicieu la sessió al vostre servidor MariaDB:\n$ Sudo mysql -u arrel\nIntroduïu les vostres credencials (nom d’usuari i contrasenya) i premeu ENTRAR. Un cop us trobareu al símbol del shell de la base de dades MariaDB, executeu l’ordre següent:\nupdateusersetplugin = ” whereUser = ‘arrel’;\nD’aquesta manera, es desactivarà l’autenticació de complements de l’usuari root i esborrarà l’error que li va impedir accedir a MyWebSQL.\nA continuació, executeu la comanda següent, per reiniciar MariaDB i creeu una nova contrasenya:\n$ Sudo systemctl reinicia mariadb.service\nHauríeu de poder iniciar la sessió a l’aplicació MyWebSQL.\nEnhorabona! Heu instal·lat MyWebSQL amb èxit a través del símbol d’ordres d’Ubuntu 18.04. Gaudeix de la comoditat i l’eficiència de la gestió de les seves bases de dades al web.\nConsulteu aquests tres millors serveis d’allotjament Linux\nCom instal·lar OpenCart en un servidor o un VPS Ubuntu 18.04 amb Apache, MariaDB i PHP 7\nCom ajustar i optimitzar el rendiment de MySQL 5.7 en un servidor Ubuntu 18.04 VPS o dedicat\nCom configurar la replicació a PostgreSQL a Ubuntu 18.04 VPS o servidor dedicat\nCom fer una còpia de seguretat de la vostra base de dades MySQL en un servidor Ubuntu 18.04 VPS o dedicat\nCom protegir phpMyAdmin a Ubuntu 18.04 VPS o servidor dedicat\nCom instal·lar PhpMyAdmin en un servidor Ubuntu 18.04 VPS o en un servidor dedicat\nCom instal·lar i configurar el cistell de Zen en un servidor Ubuntu 18.04 VPS o dedicat\nCom instal·lar PrestaShop en un servidor Ubuntu 18.04 VPS o en un servidor dedicat


'Rock party', una experiència musical única\nEl Poble Espanyol convida a fer un viatge per la història de la música\n'Rock party' fa una repassada pels grans èxits de la música des dels anys 70. Poble Espanyol\nQuatre músics, dos cantants, un escenari, 30 grans hits dels anys 70, 80 i 90, una història narrada i interpretada de manera divertida i tota la diversió per a petits i grans! Això és Rock party, un trepidant espectacle-concert participatiu fet i pensat per a les famílies.\nLa proposta és iniciar aquest viatge als anys 50 amb el jazz, pare del rock'n'roll. Després de conèixer l'Elvis, volareu fins al Regne Unit per descobrir la banda que va revolucionar el món de la música: The Beatles. Tornareu a creuar l'oceà i fareu escala a Jamaica, on, gràcies als temes de Bob Marley, coneixereu els ritmes reggae, i després tornareu als Estats Units per cantar els grans èxits dels reis del pop, Michael Jackson i Madonna. Ja de tornada a casa reviureu els millors temes del rock català!\n'Rock party' proposa un viatge per la història de la música moderna. Poble Espanyol\nÉs una experiència musical única que es pot viure en família, ja que està recomanada a partir dels 3 anys, i cal tenir present que l'entrada a Rock party inclou la visita al Poble Espanyol durant tot el dia.\nPodreu gaudir de Rock party tots els dissabtes de setembre, a les 12 h. El concert té una durada de 55 minuts i hi ha una promoció en línia de venda d'entrades de la qual us podeu beneficiar aquí.\nfamília música lleure


Mónica Hoyos a Alba Carrillo: «Et prendre a Albert Rivera»\nMónica Hoyos a Alba Carrillo: «Et prendré Albert Rivera»\nL'exconcursant de 'Gran Hermano VIP' i Alba Carrillo competeixen per l'amor del líder de Ciutadans\ndijous, 24 de gener 2019 - 11:15h | Actualitzat a 24/01/2019 11:17h\nMónica Hoyos i Alba Carrillo van participar en el programa 'Ya es mediodía' | Cedida\nDesprés d'estar un temps desapareguda del panorama televisiu, Mónica Hoyos ha tornat amb força. Fa poc la vam poder veure enfrontant-se a Miriam Saavedra al programa 'Sálvame Deluxe' i ara ha deixat a tothom sorprès amb la seva participació en el plató de 'Ya es mediodía'.\nL'exconcursant de 'Gran Hermano Vip', segons 'La Coctelera', va mantenir un petit enfrontament amb Alba Carrillo perquè les dues estan interessades a conquistar el líder de Ciutadans, Albert Rivera, el qual recentment va anunciar la seva ruptura amb la seva parella, Beatriz Tajuelo.\nBaralla per l'amor de Rivera\nLa primera a voler captar l'atenció de Rivera va ser Alba Carrillo. Fa unes setmanes, quan ja havia deixat clar que la seva relació amb David Villaspín s'havia acabat, va dirigir-se al polític amb aquest missatge: «Vine, que jo t'acullo per fer-te més fàcil aquest dol».\nEl que no s'esperava Carrillo és que Hoyos tingués el mateix interès per l'amor de Rivera. L'exparella de Carlos Lozano va anunciar durant el programa 'Ya es mediodía' que havia de donar una notícia a tothom.\nEls col·laboradors de l'espai es van sorprendre amb aquesta afirmació i van preguntar a Hoyos si estava embarassada. Com a resposta, l'exconcursant de 'Gran Hermano Vip' va mirar Carrillo i va dir: «Estaré embarassada perquè et prendre Albert Rivera».\nHoyos vol quedar-se embarassada\nAquestes declaracions que va fer Hoyos mentre no deixava de riure, van sorprendre tothom, fins i tot a Alba. Però l'exconcursant va continuar el seu discurs i va dir: «Albert si us plau, tingués en compte la meva candidatura i la meva postulació. No només està Alba, també estic jo». Davant d'aquesta situació, i mantenint el to d'humor que havia agafat la conversa, Hoyos va insistir en el tema. «És que em vull quedar embarassada i l'he triat a ell».\nLa model Alba Carrillo vol conquerir el cor d'Albert Rivera | Telecinco\nMiriam Saavedra, la seva gran rival\nAmb la intenció de donar per finalitzada aquesta temàtica, la presentadora del programa, Sonsoles Ónega, va decidir tractar altres continguts com les últimes novetats de 'GH Dúo'.\nD'altra banda, els col·laboradors de 'Ya es mediodía' van parlar de la gran rival d'Hoyos: Miriam Saavedra. «Ella et va guanyar a la casa però als platós la tens bastant més controlada», van opinar.\nET POT INTERESSAR: Tot el que has de saber de Marc Ribas, el cuiner 'hipster' que triomfa a TV3\nAlbert Rivera Alba Carrillo Telecinco Mediaset


Protecció de les etiquetes dels vins: pregunteu a Decanter- Winestealssd.com - Com\nPrincipal Com Protegiu les etiquetes dels vins: pregunteu a Decanter...\nProtegiu les etiquetes dels vins: pregunteu a Decanter...\nQuina és la millor manera de conservar-los ...?\nProtecció de les etiquetes dels vins\nRichard Ather, de Stockport, pregunta: Parlava amb un amic sobre la millor manera de conservar les etiquetes dels vins en un celler humit. Utilitza clingfilm, que sembla funcionar com una bona opció assequible. Però hi ha maneres millors: barates i costoses?\nmillor vi per a risotto de bolets\nDaniel Primack respon : Qualsevol nivell d’humitat superior al 50% mantindrà la integritat del suro natural a mitjà o llarg termini, mentre que més no necessàriament serà millor. Per sobre del 70% d’humitat, les etiquetes de paper sense recobrir poden començar a deformar-se, pelar-se i desenvolupar motlles.\nCom triar on guardar el vi\nEmbolcar etiquetes perfectament netes i seques amb paper film és un mètode de conservació molt eficaç, així com fumar-les amb una laca per a cabells “no forfumada” (coneguda antigament com a laca) en una zona ben ventilada.\nComprensió de les etiquetes del vi: Wine Folly\nUna solució menys eficaç però més senzilla és aplicar etiquetes adhesives clares, que s’utilitzen per a desprendre una preciosa etiqueta d’una ampolla buida com a memòria auxiliar (un paquet de 10 costa 5,60 GBP, inclòs el franqueig, de www.thewinejournal.co.uk o podeu obtenir 10 etiquetes per 11,90 GBP, incloses les despeses d'enviament, de www.wineware.co.uk ).\nAquests actuen com a barrera a la humitat si s’apliquen abans de deixar l’ampolla cap avall. És difícil controlar la humitat en un celler natural, però un celler adequadament climatitzat no ha de tenir humitat que danyi les etiquetes.\nDaniel Primack és propietari de l'empresa de copes de vi, accessoris i emmagatzematge Winerackd.\nUn multimilionari nord-americà i colombià compra una participació a Petrus...\nL’any que va ser: Notícies de vi del 2020...\nGin r nDe què està fet el gin? R nGin és un esperit clar que es produeix mitjançant la destil·lació de gra fermentat i d'altres botànics, un dels quals per llei ha de ser el ginebre. El gin és...\nEntrevista: Dustin Wilson, director de vins d'Eleven Madison Park...\nmaridatge de vi negre i xocolata\nles millors marques escoceses single malt\nquant de temps ha de respirar el vi abans de beure


dilluns 06 de desembre de 2021, 18:59:25\nPersonal fix : Tècnic/a mitjà d'educació social, grup A2, en règim de personal funcionari de carrera adscrit a Serveis Socials -Educador/a social- (Sel. CE28/2021) Procés consolidació de places de la plantilla de l’Ajuntament de Rubí.\nAnunci DOGC - Bases específiques reguladores del procés per a seleccionar, mitjançant concurs-oposició en torn lliure, una plaça inclosa a l'oferta pública d'ocupació extraordinària de consolidació, de tècnic/a mitjà d'educació social, grup A2, com a educador/a social, en regim de personal funcionari de carrera.\n29/07/2021 13:52 - Registre de publicació\nAnunci DOGC - Bases específiques reguladores del procés per a seleccionar, mitjançant concurs-oposició en torn lliure, una plaça inclosa a l'oferta pública d'ocupació extraordinària de consolidació, de tècnic/a mitjà d'educació social, grup A2, com a educador/a social, en regim de personal funcionari de carrera. (Pdf, 929,45 Kb)\nAnunci BOPB - Bases específiques reguladores del procés per a seleccionar, mitjançant concurs-oposició en torn lliure, una plaça inclosa a l'oferta pública d'ocupació extraordinària de consolidació, de tècnic/a mitjà d'educació social, grup A2, com a educador/a social, en regim de personal funcionari de carrera.\n29/07/2021 13:54 - Registre de publicació\nAnunci BOPB - Bases específiques reguladores del procés per a seleccionar, mitjançant concurs-oposició en torn lliure, una plaça inclosa a l'oferta pública d'ocupació extraordinària de consolidació, de tècnic/a mitjà d'educació social, grup A2, com a educador/a social, en regim de personal funcionari de carrera. (Pdf, 878,74 Kb)\n30/07/2021 11:43 - Registre de publicació\nPodeu descarregar el full de declaració de la relació de mèrits mitjançant el següent enllaç:\nSol•licitud - Tècnic/a mitjà d'educació social (Sel. CE28/2021)\n29/07/2021 14:02 - Registre de publicació\nTermini de presentació d'instàncies\nEl termini de presentació d'instàncies s'inicia el dia 30 de juliol i finalitza el dia 18 d'agost, inclòs (20 dies naturals des de l'endemà de la publicació al DOGC).\nTramitació online - Presentació d'instàncies\nEn cas que es presenti per correu postal administratiu, s’haurà de comunicar aquest fet al departament de Recursos Humans, enviant còpia de la instància segellada a l’adreça de correu electrònic rhhhimpuls@ajrubi.cat com a molt tard el dia següent al de la finalització del termini de presentació d’instàncies.\nSol•licitud - Tècnic/a mitjà d'educació social (Sel. CE28/2021) (Pdf, 53,58 Kb)\nAnunci - Admissió provisional\n03/09/2021 08:58 - Registre de publicació\nAnunci - Admissió provisional (Pdf, 133,22 Kb)\nAnunci - Admissió definitiva\n16/09/2021 09:53 - Registre de publicació\nAnunci - Admissió definitiva (Pdf, 128,73 Kb)\nAnunci resultats procés selectiu i mèrits\n03/11/2021 10:24 - Registre de publicació\nAnunci resultats procés selectiu i mèrits (Pdf, 3338,10 Kb)\nAnunci borsa de treball Educador/a social\n22/11/2021 15:26 - Registre de publicació\nAnunci borsa de treball Educador/a social (Pdf, 527,32 Kb)


SPA - Slot Principat d'Andorra: d’octubre 2008\nFinal Ninco World Cup 2008 Silverstone\nNINCO WORLD CUP 2008 SILVERSTONE\nAquest cap de setmana es disputarà 4ª Ninco World Cup de 6 hores de resistència amb vehicles de slot a escala 1/32.\nEn un marc incomparable com es el mític circuit de Silverstone (Anglaterra), es disputaran aquesta competició amb 16 equips de 15 països diferents, en el que els Italians defensaran el seu títol i els Andorrans miraran d’entrar un cop més en el “top ten”, tal com es va aconseguir l’any passat a Stuttgart (Alemanya) .\nEl cotxe per a tots el participants es una “barqueta” Acura, que tindrà que portar obligatòriament tot el material que comercialitza la casa Ninco, així dons l’igualtat es màxima en quant a mecànica, i preval la bona posta apunt del vehicle i el pilotatge.\nEnguany l’equip andorrà estarà format pels pilots de l’Escuderia Tic Toc Agustí Berrio, Josep Codina i Joan Saurí, que s’aniran tornant en pilotatge, comissari i mecànic, durant les 6 hores de dissabte, un d’ells optarà a participar en la “Pole” que configura l’ordre de carrils de sortida. Hi ha premi a la millor volta Scratch, i al la millor decoració del vehicle.\nSort doncs al nostre equip!!\nMes informacio a\nBlog de la NWC: http://nincoworldcup.blogspot.com/\nBlog de SPA “Slot Principat d’Andorra” : http://www.slotandorra.blogspot.com/\nPublicat per Tonet a les 12:47 p. m. 1 comentari:\nResiscat Montroig 2008\nAqui us poso un video fet pel nostre amic Enric, sobre el Resiscat disputat a Montroig, on va correr l'equip del Enric-Jordi-Nasi-Manel, i a part, l'equip Tic-Toc 1 amb els acura per preparar-se per la NWC (tot i quedarse fora de campionat).\nPublicat per Tonet a les 8:31 p. m. Cap comentari:\nTOT a punt per la NWC !!\nAhir diumenge dia 27,\nConvidats pel Cardona, ens en vam anar cap a Sant Joan Despí, per tal d'acabar d'afinar els Acura per la NWC (divendres i disabte que ve!). El club disposa d'una super pista de velocitat; super tecnica, amb rectes i curves + contra curves, un traçat ideal per posar a proba els cotxes. A part, el club disposaba d'un gran nombre de pantalles super ben situades, per seguir en tot moment el progres dels pilots.\nEns hi vam trobar: el Joan, Agustí, Codina, Ignasi, Isa et moi (Tonet).\nVam estar desde les 11 del matí fins alla les 2, probant cotxes, configuracions de cotxes, mandos... Els 3 corredors (Joan, Agus i Codina), es van dedicar gran part de l'estona a correr, i els altres (Nasi, Isa, Ton, Cardona..), anabem agafant els cotxes i rpobabem coses diferents.\nVam fer un Pizza-Stop, per recarregar forçes. Vam menjar 4 pizzes alla entre tots i despres un altre cop a la pista.\nMes opcions, configuracions... Gracies al nostre amic Cardona, vam definir finalment 2 cotxes. El "OK1" encarregat de correr la NWC i el "OK2", que fara de muleto a les probes.\nEn definitiva, 8 hores a la pista com aquell qui diu, probant i reporbant coses per tal d'aconseguir al menys 2 cotxes molt ben parits. Al final, tots una mica cansadots i alguns amb un blau i amb mal al dit de tant foter-li al "gatillo" (no es broma, jeje).\nObjectiu aconseguit, 2 cotxes molt finets, i 3 pilots amb ganes de representar Andorra en el campionat mundial de velocitat.\nDe nou agraïm a la gent de Slot-Car i mes concretament al nostre amica Cardona per la seva paciencia i dedicació amb nosaltres i els nostres cotxes.\nPublicat per Tonet a les 3:33 p. m. Cap comentari:\nLeenos en español - Lisez nous en français - Read us in english\nPersones, desde el 11.10.07\nSlot Principat d'Andorra\nPàgines Amigues (II)\nEstadistiques de visites:\nSPA - Slot Principat d'Andorra\nblog portat per: Joan Sauri i Tonet Armengol


Cornellà tindrà Consell de Ciutat\nICV-EUiA apostem per un nou model de relació entre Administració i ciutadania, basada en la corresponsabilització en la pressa conjunta de les decisions que ens afecten a tots i a totes. No val amb votar cada 4 anys, cal diàleg constant. Fa molts anys queplantegem la manca de transparència i participació que té l’Ajuntament de Cornellà. Amb precs, preguntes, i mocions hem apostat per Plens més oberts, per Consell de participació més utils i per sistemes d’informació ( revistes, webs,...) més transparents.\nPer això, que en el darrer Ple de l’Ajuntament de Cornellà s'aprovès el reglament del nou Consell de Ciutat de Cornellà (CCC) és per nosaltres una bona notícia, un pas més, una conseqüència de l’acord que vam fer el passat mandat tots els grups municipals per millorar la participació ciutadana i la transparència en la gestió municipal; l'Acord per la millora de la Governança.\nFoto de la signatura de l'Acord de Governança (PSC, PP, ICV-EUiA, CiU i ERC)\nEls Consells de Ciutat són mecanismes de participació i de consulta de caràcter global que tenen per objectiu principal debatre i valorar les grans línies estratègiques i els afers principals de ciutats i pobles. Aquest tipus de mecanismes de participació van sorgir a Alemanya a finals del segle passat i van ser implantats a Espanya per primera vegada l’any 1992 al País Basc.\nA Cornellà, tot i tenir Consells de participació diversos (Solidaritat, Educatius, Cultura, Media Ambient,...) cada cop es fa més necessari comptar amb nous espais més globals de participació on els ciutadans i ciutadanes de Cornellà no només puguin parlar de determinades polítiques sectorials, sinó on tinguin la possibilitat de participar en la configuració i definició de nous projectes de ciutat més globals. Com es diu en el preàmbul del reglament del Consell de Cornellà; “L’Ajuntament de Cornellà, com a institució més propera, ha de promoure una ciutat que intensifiqui els espais de relació cívica, transparent i democràtica.”\nI si un dia decidim conjuntament sobre el futur del carrer Miranda?\nEl Consell de Ciutat és una bona eina que cal utilitzar, no és una finalitat en si mateixa. El Consell de Ciutat ha d’apropar la gestió de la ciutat a la seva ciutadania. És un primer pas cap a una situació real de governança local a Cornellà, on el conjunt d’actors que configuren l’acció municipal (regidors/es, treballadors/es públics, entitats i ciutadania en general) puguin com a mínim compartir espais d’interrelació i i diàleg per afinar més el que fa l'Ajuntament.\nCaldrà voluntat política perquè aquest i tots els Consells siguin útils, cal voluntat per no quedar-se només en el reglament del Consell de Ciutat. Cal dinamitzar-lo, posar temes de debat i tenir la valentia de fer el debat i acceptar les seves conclusions, no serviran de res si només serveixen perquè el regidor/a de torn o el mateix alcalde donin la informació que vulguin.\nLa propera etapa del Consell de Ciutat de Cornellà serà la seva configuració, qui hi pot participar. Caldrà molt consens i generositat perquè en aquest Consell no hi sobra ningú, però no poden faltar els principals actors socials de la ciutat. Per això vam suggerir com a membres nats organitzacions socials tant importants com: els Sindicats, organitzacions empresarials, el comerç o la comunitat Educativa.\norientaTE 12 de gener de 2012 a les 5:59\nEls millors auguris per el CCC que porta les lletres que conficuren un dels lemes de la €leQtriQa, la Qalicio x 1 Mobilitat + sana que es va "presentar en societat en Agrotur en Cornella veureven agrotur.blogspot.com\nOs animem a participar en la Ona que estem engegant " Des de Cornella al riu" Una Ona que impulsa Una MillorActitud davant les innovacions que reclama la crisi en la que estem instalats els petits


Curs de Fiddle Pop&Jazz a Juneda el dijous 30 de març -ACEM\nHome › Notícies › Curs de Fiddle Pop&Jazz a Juneda el dijous 30 de març\nEl dijous 30 de març de 10h a 14h, la zona 4 de l’ACEM (província de Lleida) organitza un curs de Fiddle a càrrec d’Asier Suberbiola i Oriol Saña.\nEl moviment Fiddelitzem-nos vol donar formació als profesionals de la corda en l’ambit de la mùsica moderna amb dosis d’improvització.\nAquesta vegada l’Oriol Saña i l’Asier Suberbiola l’enfoquen des de la música Pop i el tractament Jazzistic que li podem donar.\nT’apuntes? Omple aquest formulari. Inscripcions obertes fins el 24 de març.\nLLoc: Escola Municipal de Música de Juneda (Carrer Doctor Cornudella, 2, 25430 Juneda, Lleida)\nHorari: de 10h a 14h (4h)\nCategories: Notícies, Notícies ACEM, Notícies del SectorEtiquetes: acem, asier Suberbiola, associació catalana d'escoles de música, cuirs, curs, emm juneda, escola municipal de música, escoles de música, fiddelitzem, fiddle, fiddle congress, formació, juneda, oriol saña, professorat, taller, zona 4 acem


"A Escòcia, la gent està farta que li diguin tot allò que no pot fer" - Nationalia\n"A Escòcia, la gent està farta que li diguin tot allò que no pot fer"\nAssessor dels diputats del Partit Nacional Escocès a Westminster\n25.04.2014 10.00 h\nENTREVISTA. Quan falten cinc mesos per al referèndum d'independència d'Escòcia, els sondejos apunten que l'avantatge del "no" recula. El català Xavier Solano és assessor dels diputats del Partit Nacional Escocès a Westminster, i segueix de ben a prop la campanya per al referèndum d'independència d'Escòcia: "Cada cop més indecisos es passen al 'sí'", diu\n-Som ben a prop de les eleccions europees, també a Escòcia. El debat del referèndum d'independència està marcant l'agenda dels comicis europeus a Escòcia?\n-En principi no. Potser és pel tarannà anglosaxó o britànic: la campanya se centra en allò que es tracta en les eleccions. No es transvasa l'argumentari del referèndum cap a uns altres comicis: són molt endreçats, en aquest sentit. Potser també és perquè en haver signat l'Acord d'Edimburg [pacte entre els governs escocès i britànic per a celebrar el referèndum] ja s'ha resolt el problema jurídic, de forma que no tindria sentit que es barregés el referèndum amb les europees.\n-A mesura que s'acosten les europees hi ha una aturada en el debat del referèndum?\n-Diria que passa al contrari. La campanya del "sí" està fent un gran esforç per a convèncer els indecisos i els contraris a la independència. De fet, la majoria d'esforços i recursos polítics estan enfocats al referèndum, i no pas a les eleccions europees. D'altra banda, molta gent no dóna la mateixa importància a les europees que a les escoceses o a les britàniques.\n-Els sondejos més recents apunten a una reducció de l'avantatge del "no" respecte del "sí", fins i tot per sota del 5%. Què explica aquesta tendència?\n-Que la gent respon als missatges positius, i no als negatius. La campanya del "sí" va a favor d'Escòcia i no va en contra de ningú, en canvi la campanya del "no" se centra en el suposat caos i en totes les coses negatives que passaran després de la independència. El govern escocès ha publicat un llibre blanc en què es diu què vol per a Escòcia d'una forma tangible, mentre que la campanya del "no" no ha tingut la iniciativa d'elaborar una agenda pròpia.\n-Això molesta els escocesos, fins a cert punt?\n-La gent està farta que li diguin tot allò que no pot fer, i moltes persones s'estan obrint a les propostes vinculades a la independència, com més justícia social, una economia més consolidada... El resultat d'això és que cada cop més els ciutadans que pensaven votar "no" estan indecisos, i els indecisos es passen al "sí". I un cop fan aquest canvi, ja no tornen a canviar el sentit del seu vot.\n-Tot i així, creus que la campanya del "sí" arribarà a temps per a convèncer la majoria dels escocesos i guanyar el referèndum?\n-Crec que sí. Fa any i mig, quan l'avantatge del "no" era molt gran, ja vaig dir que guanyaria el "sí". Després de molts anys de treballar aquí, he tingut la sort d'entendre molt com són els escocesos: responen molt als impulsos i als projectes positius. També he de dir que és un repte molt gran, i que el resultat serà molt ajustat. No hi haurà una majoria clara.\n-Quina actitud estan prenent els escocesos originaris d'altres llocs del Regne Unit respecte del referèndum?\n-Crec que estan reaccionant de forma similar a com ho fan la resta d'escocesos. La política, aquí, és molt racional. No hi ha un element visceral com malauradament passa entre Catalunya i Espanya. No existeix un debat "nacional": el Regne Unit es reconeix com a plurinacional i intenta donar un tractament específic a cada nació perquè aquesta se senti còmoda. En el cas d'Escòcia, no és que estigui malament dins del Regne Unit, sinó que si fos independent podria estar molt millor. I quan els partidaris de la independència donen arguments com aquest, la gent reacciona de manera similar, hagi nascut on hagi nascut. Insisteixo, l'anàlisi que es fa és molt racional: s'escolten els arguments a banda i banda, es fan preguntes, s'avalua la situació i es pren una decisió. En aquest sentit, la gran feina de la campanya la fan els tècnics, que són qui construeixen els argumentaris. És un debat extremadament tècnic, amb experts universitaris, del sector privat, del sector institucional...\n-D'aquí al setembre, la campanya del "sí" té previst algun gran acte al carrer, de l'estil que es fan a Catalunya a favor de la independència?\n-Són situacions diferents. Les grans manifestacions catalanes responen a una reacció molt sentimental per part de Madrid davant de les reivindicacions de Catalunya: Madrid no vol tractar la relació entre Catalunya i Espanya de forma racional. Al Regne Unit és diferent. Potser sí que hi haurà alguna iniciativa, però en cap cas serà com les que es fan a Catalunya, que ara mateix són les més espectaculars del món. Però en tot cas, sí que hi ha dos actes importants. Per un costat, els Jocs de la Commonwealth [una mena de Jocs Olímpics disputats per països històricament vinculats al Regne Unit], que se celebren a Glasgow aquest estiu, i on competiran 71 nacions -incloent-hi Escòcia- que representen el 25% de la població mundial. Els partidaris del "sí" estan convençuts que els equips escocesos faran molt bon paper, i que això ajudarà a fer que la gent vegi que una Escòcia independent ho pot fer molt bé. D'altra banda, també se celebra a Escòcia la Ryder Cup, que enfrontarà els millors golfistes d'Europa i dels EUA. Amb aquest esdeveniment també es voldrà visualitzar que Escòcia és capaç d'organitzar un esdeveniment de nivell mundial. Els escocesos ho observaran amb atenció, per veure si el seu país pot destacar en un món global i competitiu.


The Regen Academy - AGROASSESSOR\nl’ACADÈMIA ONLINE D’AGRICULTURA REGENERATIVA\nLa línia de formació d’Agroassessor ofereix serveis de difusió i divulgació de les diferents tècniques d’agricultura regenerativa (permacultura, maneig holístic, agricultura ecològica, biodinàmica, etc.) que s’apliquen a les finques de referència tant a empreses, com a petites finques com a particulars.\nAquesta tardor de 2021 vam inaugurar el nostre nou projecte de formacions en línia en agricultura per a professionals.\nUn espai on pretenem democratitzar l’aprenentatge agrari a través de cursos amb un gran èmfasi pràctic, que et donaran les eines que necessites per construir un negoci sostenible i rendible, que et permeti gaudir de la teva vida professional i també personal.\nSessions masterclass d’agricultura regenerativa\nRealització de sessions “masterclass” d’un, dos o tres dies a les nostres finques o a d’altres explotacions sobre l’aplicació pràctica del model d’agricultura regenerativa.\nMasterclass d’Agricultura Orgànica amb Darren J. Doherty i Joel Salatin\nImpartició de conferències sobre agricultura regenerativa o qualsevol de les tècniques que inclou el nostre sistema de treball.\nEl contingut i durada de les conferències s’adapta a les necessitats dels clients. Es pot basar en els coneixements, tècniques i reflexions proposades en el llibre publicat per part del Francesc Font, soci d’Agroassessor, “Arrelats a la Terra: propostes per a una agricultura regenerativa”.\nConferència. The 2019 EU Agricultural Outlook Conference. Sustainability from Farm to Fork.\nCursos online O PRESENCIALS\nRealització de formació a distancia o presencial amb l’objectiu d’oferir les eines necessàries per aplicar un model productiu des del punt de vista ambiental, social i econòmic.\nRealització de visites guiades a les nostres finques de referència on és possible conèixer l’aplicació practica de les tècniques regeneratives que utilitzem, així com dels productes agroalimentaris resultants.\nFormacions a personal de finques\nFormació als agricultors de les finques en les diferents tècniques de gestió de cultius i pastura. Entre d’altres, es realitzen formacions generals per al seguiment periòdic dels diferents indicadors que determinen l’estat del cultiu, així com l’elaboració de diferents prepararats orgànics (biofertilitzants, ormus, microorganismes natius…) per enfortir el sòl i les plantes.\nDisposem de formacions específiques en l’àmbit de la poda, realitzant un control i seguiment a l’inici dels treballs, realitzant les visites necessàries per a formar als treballadors i assegurar-nos que la poda s’efectua correctament segons el nostre criteri tècnic.\nSi estàs interessat en qualsevol dels serveis de formació que oferim, posa’t en contacte amb nosaltres i treballarem una proposta adaptada a les vostres necessitats sense cap compromís\nAPRÈN I EXPERIMENTA AMB NOSALTRES


Acompanyament Individual Opositor - OpenOps\nAcompanyament Individual Opositor\nAcompanyar-te de forma individualitzada, propera i professional en el teu procés opositor.\nAcompanyar-te de forma flexible, adequada a les teves necessitats dins el procés.\nGaudir d’un servei d’assessorament online ràpid, professional i àgil.\nImpulsar les teves idees i creativitat en el teu procés de preparació en qualsevol de les parts de l’oposició.\nDotar la programació d’una visió competencial ja sigui a través de les orientacions metodològiques, les activitats d’EA o de l’avaluació duta a terme.\nAprofundir en la presentació, desenvolupament i justificació de les unitats didàctiques, unitats de formació o projectes que responguin a un currículum competencial.\nDestacar elements a millorar en la teva UD.\nPosar en valor els punts forts i els valors més rellevants de la teva preparació.\nDeterminar fortaleses i debilitats a tenir en compte per la seva defensa.\nSKU: Ac-in-01 Categories: Els nostres espais, Espai Infantil, Espai Pensat per a tu, Espai Primària, Espai Secundària Etiqueta: individual\n“L’ACOMPANYAMENT INDIVIDUAL PER A LES TEVES OPOSICIONS” és un producte d’OpenOps que oferim donant resposta a la voluntat de millora que bastants opositors i opositores teniu mesos abans de començar el procés.\nAquest format està dirigit a qualsevol opositor o opositora que vulgui plantejar la seva preparació de forma individual i a qualsevol de les etapes educatives. Igualment, és un format creat també per a tots aquells i aquelles que teniu una situació més minoritària o exclusiva: accés a cos superior, programació de cicles formatius, especialitats més minoritàries…\n“L’ACOMPANYAMENT INDIVIDUAL PER A LES TEVES OPOSICIONS” té una estructura mensual , dins la qual es dona acompanyament online a través del correu electrònic i es realitzen 4 sessions online de 60 minuts a través de la plataforma zoom d’OpenOps, on es treballa en aquells aspectes a millorar.\nSi vols una ajuda continuada, mensual, professional, sota una metodologia coaching i individual per seguir potenciant el teu rendiment opositor OpenOps et pot ajudar.\nAquest Acompanyament es pot flexibilitzar a les necessitats que tinguis. Exemple: es poden fer 2 sessions de 2 hores en comptes de 4 sessions d’1h o es poden fer dues sessions al mes i ajustar el preu a aquestes noves condicions.\n2 sessions, 4 sessions\nLa teva eina per a millorar el teu rendiment!\nRevisió de la teva Unitat Didàctica\nSi vols una última revisió professional a la teva UNITAT DIDÀCTICA aquesta és la teva oportunitat.\nRevisar la UD. dotant de possibles millores o transformacions tant…


Una escola de democràcia, per Jesús López-Medel\nLes eleccions locals\nUna escola de democràcia\nS'ha de recordar i valorar els que van posar fa 40 anys les pedres dels nous consistoris, per fi democràtics\nDivendres, 10/05/2019 - 22:53\nPregó amb corneta: “És el veí el que elegeix l’alcalde i és l’alcalde el que vol que siguin els veïns l’alcalde”. No és de Rousseau o d’Andreu Buenafuente aquesta reflexió aguda, sinó d’aquell que s’emocionava amb un camp de carxofes i asseverava patriota que “Espanya és una gran nació i els espanyols molt espanyols i força espanyols”. Trobem a faltar (només en aquestes coses) Mariano, a qui el seu hereu i el seu predecessor, li donen la culpa del seu propi fracàs.\nFa 40 anys van ser les primeres eleccions locals i ben aviat tornarem a les urnes per elegir els regidors que són els que de veritat elegeixen l’alcalde. És significatiu que ara sigui el mateix escenari que fa 40 anys (1979) quan en uns comicis generals els van seguir un mes després eleccions municipals.\nEn aquell temps, hi havia dos partits amb un gran nombre d’escons, l’UCD d’Adolfo Suárez (no el confoneu amb el seu fill) que va repetir victòria després de 1977 i el PSOE de Felipe González. No era, doncs, l’atomització actual que és més reflex de pluralisme. D’aquí la nostra nul·la cultura (a diferència d’altres països) de governs de coalició. El que ara li passa al PSOE. Es diu ‘joisme’.\nAquests comicis locals de 1979 eren els primers en què es triava el poder més pròxima als ciutadans, sent els ajuntaments la porta d’entrada dels ciutadans en l’Administració i escola de democràcia. És indubtable que des d’allà s’aborda el que ens afecta quotidianament: la neteja i la llum als carrers, l’aigua, el soroll, l’urbanisme... És l’ordenació més bàsica de la convivència cívica.\nPer primera vegada, els ciutadans vam escollir els alcaldes que fins aleshores, durant el franquisme, eren designats pel governador civil que era, alhora, el cap provincial del Movimiento. Aquesta figura, la del governador civil, seria suprimida arribat Aznar al Govern el 1996, no per gust, sinó com a exigència dels nacionalistes catalans. Aquests es van assegurar per a Catalunya amb aquest president àvid de poder acabat d’estrenar, el major nombre de concessions de Madrid en la seva història com perquè ara se les doni de condemnador dels pares ideològics dels sobiranistes actuals.\nS’ha de recordar i valorar els que van posar fa 40 anys les pedres per als nous consistoris, per fi democràtics. Moltíssims d’oblidats, però que van començar a fer ciutat des del diàleg en la majoria dels casos. El PSOE aconseguiria l’alcaldia a 23 capitals de província i UCD, en 20. En el primer cas amb el recolzament del PCE (ara sembla que Podem el dibuixen amb cua i trident) i en el segon, amb el recolzament d’AP (al nivell d’igual dretanisme que el PP actual de Casado).\nEls ajuntaments són més personalistes que altres institucions. Per això, amb prou feines ens queden els noms dels regidors principals que el 1979 van ser la palanca del canvi amb un PSOE aclaparador el 1982. Així Enrique Tierno a Madrid, Narcís Serra a Barcelona (substituït per Pascual Maragall després) o el socialista jurídic militar i de missa diària Sainz de Baranda a Saragossa.\nTemes: Franquisme José María Aznar Mariano Rajoy Eleccions municipals


El cim de la ciutat | Barcelona és Aigua\nInici Blog El cim de la ciutat\nEl cim de la ciutat\nDurant un temps, la Torre de les Aigües del Tibidabo va ser l’edifici més visible de la ciutat de Barcelona. Avui diríem que definia l’Skyline de la nostra ciutat. Edificada en el cim del Tibidabo per emmagatzemar 100m3 d’aigua a la seva cúpula semiesfèrica, va ser construïda com a dipòsit per abastir la Colònia del Dr. Andreu.\nL’obra de l’arquitecte Josep Amargós i Samaranch obeeix a la idea arquitectònica d’una Barcelona industrial i industriosa, lligada al progrés però també al desig d’embellir l’entorn i dotar a l’edifici, en els seus detalls, del programa estètic del modernisme. És un edifici que expressa un programa d’ús que perseguia no només la funcionalitat sinó també aconseguir un grau de bellesa que fundés una nova relació entre el lloc i els ciutadans. Una edificació que va culminar en 1905 i va guanyar el concurs d’edificis artístics de la ciutat de Barcelona del mateix any.\nSi a principis de segle l’obra era visible i projectava la seva silueta sobre la ciutat, amb el pas del temps s’ha anat diluint en el paisatge, perdent-se en ell. La nova ciutat sempre repta a la vella ciutat, portant-la a enfrontar-se amb una evolució indispensable per al desenvolupament de l’activitat humana. La força de la torre com a construcció arquitectònica de defensa militar, en el nostre cas ha estat adaptada al seu ús civil, formulant com una proposta d’arquitectura social d’impuls privat. El seu projecte defineix un temps on l’impuls de conquesta dels pro homes, homenots barcelonins, com molt bé els va descriure Josep Pla en la seva obra del mateix nom, era el factor que determinava la modernitat i el desig de superar una ciutat tancada al món.\nLa trajectòria de l’arquitecte Josep Amargós i Samaranch relaciona progrés, modernitat i bellesa. Va realitzar projectes d’urbanització al Poble Sec, a la muntanya de Montjuïc amb motiu de l’exposició Universal del 1929 i va participar en el projecte de construcció d’una capella neogòtica a l’Església de Sant Climent de Llobregat. Hem d’observar en aquesta obra de gran utilitat pública per a la ciutat, el desafiament tranquil d’una visió de progrés on no només era important solucionar un problema sinó establir amb la proposta un particular ideal de bellesa.\nDefinir amb una obra arquitectònica l’ideal d’un ordre, establert amb l’objectiu d’unir la funció de subministrar aigua amb la representació de símbol d’una cultura civilitzada i complexa, preocupada per tot allò que dividia el món entre els que aspiraven a canviar-lo i els que es veien arrossegats pels canvis. La Torre de les Aigües del Tibidabo és símbol d’aquesta visió del món.


André Téchiné sap que el desig mou el món, encara que sigui a cops de puny. Aquí ens parla del despertar de la sexualitat en l’adolescència\nAndré Téchiné sap que el desig mou el món, encara que de vegades ho faci a cops de puny. És interessant que, amb la complicitat de Céline Sciamma, que sap dues o tres coses ('Tomboy', 'La banda de las chicas') sobre el despertar a la sexualitat dels adolescents, arribi al desig a través de la violència: en definitiva, en el dolorós tràngol que ens porta a l’edat adulta tot passa pel llenguatge del cos.\nEl problema és que la pel·lícula treballa aquesta atractiva idea teòrica matusserament, supeditant la lògica naturalista del relat al missatge que ens vol transmetre, deixant-se distreure per dreceres narratives poc fructíferes. Lluny de la finesa de 'Los juncos salvajes', 'Cuando tienes 17 años' sacrifica la versemblança d’aquesta relació d’atracció-repulsió, pur esclat de testosterona, per endarrerir un clímax que endevinem des de les primeres escenes.


Subsidi de malaltia\nMUTUA DE PREVISSIÓ SOCIAL\nS’estableix un sol grup per aquesta prestació amb un subsidi diari de 0,30 euros.\nEn aquesta prestació s’admetrà la inscripció d'associats, i de les persones que aquesta puguin inscriure-hi, les quals gaudiran dels beneficis que la prestació atorga i hauran de complir els mateixos requisits i condicionaments que estableixi aquest Reglament, d’acord amb el que disposen els Estatuts socials.\nPer a poder percebre un subsidi de malaltia es requereix:\n1r.-Estar al corrent de pagament de quotes i portar com a mínim 6 mesos d’inscripció;\n2n.-Ésser afectat d’una malaltia o procés patològic, mèdic o quirúrgic, que impedeixi tota mena de treball sigui aquesta remunerat o domèstic;\n3r.-Notificar la malaltia a la mutualitat mitjançant comunicació de baixa estesa i subscrita pel metge que assisteixi el pacient, en la qual es faran constar amb claredat el nom i els cognoms, la malaltia que pateix i el domicili o lloc on se l’atén, el qual haurà de lliurar a les oficines de l’Entitat el més aviat possible, per tal d’evitar els perjudicis que poguessin produir-se en relació a tot el que estableix l’article següent.\nEl subsidi començarà a ser acreditable a partir del dia següent a la recepció de la baixa a les oficines de l’Entitat i es percebrà durant un període màxim de 90 dies.\nL’associat que hagués percebut subsidi de malaltia per un període inferior a 90 dies i emmalaltís de nou dintre del termini de 180 dies, comptats a partir de la data de l’alta, solament tindrà dret a completar-lo fins al susdit període màxim de 90 dies.\nSi es tracta de malaltia recidiva o bé de continuïtat d’aquesta, el còmput de dies, als efectes del màxim de 90, es farà independentment del temps transcorregut des de l’alta.\nQuan la Junta hagi classificat una afecció com de llarga malaltia per haver-se exhaurit el termini de 90 dies, no es farà càrrec de les successives baixes motivades per aquesta.\nL’associat malalt que percebi subsidi és obligat a comunicar en la deguda forma a la mutualitat:\na).- Les variacions de diagnòstic i tractament que experimenti la seva malaltia, sempre que puguin repercutir en la classificació d’aquesta i produir una variació en la quantia del subsidi, segons s’estableix als articles anteriors;\nb).- El trasllat, per al seu millor tractament, a un establiment sanitari o en un altre domicili.\nEls subsidis d’aquesta prestació es denegaran, se suspendran o s’acabaran en les circumstàncies següents:\na).- Quan el soci segueixi un tractament prescrit per una persona no autoritzada per l’exercici de la medicina;\nb).- Quan sigui donat d’alta pel facultatiu que tingui cura del seu estat o pel metge inspector de l’Entitat;\nc).- Quan no faciliti les inspeccions mèdiques que consideri oportunes la Junta Directiva;\nd).- Quan l’afecció que pateixi l’associat sigui d’índole imprecisa, sense símptomes objectius de malaltia;\ne).- Quan la malaltia hagi estat adquirida abans de l’ingrés a la Mutualitat o bé contreta a conseqüència de l’ús de tòxics o drogues, d’alcoholisme o d’actes d’imprudència temerària;\nf).- Quan el soci exerceixi alguna activitat que li proporcioni un ingrés econòmic o bé la Junta Directiva, previ informe mèdic, consideri que pot exercir-la;\ng).- Quan l’associat, sense la deguda autorització de la Junta Directiva, canviï de residència o del domicili en el qual romangués malalt, i també quan incompleixi el règim de sortides de domicili fixat per aquesta, en aquells casos en què la dita mesura s’hagués estimat convenient; quedaran exceptuats. però, d’aquesta prescripció, els casos d’urgència reconeguda.\nEn els casos en què es comprovi l’existència de circumstàncies que determinin l’incompliment o la infracció del present article i dels seus concordants, la Junta Directiva assenyalarà la data en què s’hagi d’acabar el subsidi, podent arribar a la seva anul·lació total en cas d’advertir notòria mala fe.\nMalaltia Cirugia Enterrament Maternitat Matrimoni Antiguitat LL. Malaltia Targeta


Comunicat del COPC sobre el DSM 5\nSECCION: La Junta Informa // PUBLICAT 29/05/2014 10:28:00\nLa Junta de Govern del COPC creu convenient emetre un comunicat expressant la seva opinió sobre la nova versió del DSM (Manual diagnòstic i estadístic dels desordres mentals, elaborat per l'Associació Psiquiàtrica Americana) i sobre algunes de les polèmiques suscitades al voltant d'aquesta qüestió.\nDe fet, en diferents moments del procés de crítica a escala mundial que ha generat el projecte del DSM 5, el Col·legi s'ha pronunciat, directament o a través dels òrgans de comunicació del Consejo General del qual formem part, en contra de molts dels aspectes que han acompanyat els treballs de preparació d'aquest manual.\nLa recent publicació de la cinquena versió del DSM - postergada en diverses ocasions al llarg dels darrers anys, com a conseqüència del rebuig que generaven molts dels seus plantejaments - ha rellançat les crítiques de tots aquells que, des de posicions teòriques molt diverses, s'hi oposaven.\nAl llarg d'aquest procés, la Junta del COPC ha recollit les valoracions i les opinions de molts col-legiats - d'orientacions teòriques ben diverses i concernits pel tema en els vessants clínic, acadèmic o assistencial - constatant una actitud crítica i de preocupació envers el DSM 5, molt generalitzada, però no sempre d'acord amb les mateixes raons, o no fent seves totes les expressades des d'unes o altres posicions.\nEl COPC és una institució plural, que aplega múltiples orientacions i pràctiques de la psicologia, i davant d'un tema com aquest, que suscita posicionaments diversos, hem volgut mantenir una línia respectuosa amb les diverses orientacions, evitant subscriure institucionalment unes o altres tesis.\nEn el moment actual, però, la Junta del COPC creu convenient explicitar aquells punts en els quals es constata un important consens, i en els que coincideixen, a nivell internacional, experts i especialistes d'orientacions teòriques ben diverses. Són els següents:\nEl DSM ja no compleix la funció a la qual aspirava des de la seva primera edició: constituir un marc de referència compartit i aportar un llenguatge comú als psicòlegs i psiquiatres de tot el món. La versió V ha optat clarament pel model mèdic i biologista de la malaltia o el trastorn mental, obviant o menyspreant altres aspectes implicats.\nCom a conseqüència d'aquesta orientació, segueix apostant en excés per la recerca de marcadors biològics - inexistents, fins ara - de les malalties o els trastorns mentals.\nEn la mida que no té un criteri clar per establir els límits de la malaltia o el trastorn mental, el DSM 5 no sap diferenciar entre situacions greus i problemes de la vida quotidiana, tendint a convertir-ho tot en "malaltia". Aquest plantejament no és només epistemològicament ridícul sinó, òbviament, també perillós per les conseqüències clíniques, institucionals i socials que comporta.\nEl DSM està sotmès a fortes influències de grups de pressió. La seva independència en relació als interessos d'aquests grups de pressió ha estat seriosament qüestionada. La conseqüència obvia d'aquesta situació, pot ser la definició de nous trastorns, dels que no hi ha evidència de la seva existència.\nMés enllà del consens al voltant d'aquests punts, la qüestió de les alternatives possibles al DSM i a la metodologia en què es basa planteja molts interrogants. El descrèdit que ha sofert el DSM 5 - fortament criticat fins i tot pels responsables de la seva anterior versió - així com el seu qüestionament en l'àmbit internacional, s'ha traduït ja en decisions que limitaran la seva aplicació i el seu ús. Donada, però, la persistència de models teòrics clarament diferenciats, i fins i tot oposats, cal reconèixer que no hi ha una alternativa que pugui aspirar a substituir-lo o, almenys, a complir una funció similar.\nEntenem, doncs, que el posicionament del COPC no ha d'anar més enllà dels esmentats punts, i ho reiterem en nom de la visió amplia de la Psicologia en la qual estem fermament compromesos, per la que treballem dia a dia i que defensem en aquells espais i òrgans de decisió en els que participem.\nAquesta Junta ha mantingut una línia que defuig els reduccionismes de qualsevol mena, i manté la visió bio-psico-social així com la ferma adhesió al paradigma de la complexitat. Des d'aquesta línia fa plenament seva la crítica al DSM 5, en base als punts i els arguments exposats, que compten amb un amplíssim consens acadèmic i professional.\nLa Junta de Govern del COPC


L’esperança és l’últim que es perd | La Forastera\nExplico el perquè d’aquestes demandes que semblen tan inabastables:\nLes notícies sobre el drama dels refugiats que intenten arribar a Europa pel mig del Mediterrani, especialment el del nen l’Aylan Kurdy, trobat mort a l’illa de Lesbos, em causaren un impacte indescriptible.\nLes recurrents crueltats de l’autoproclamat Estat Islamic a Síria i arreu del món, exhibint execucions per la web, atacant la gent on vol, com feren el 13 de novembre a Paris, segant arbitrariament tantes vides vulnerables. Tot apropiant-se indegudament d’un credo i aprofitant-se de la incapacitat dels governs d’actuar com cal.\nEl canvi climàtic que fa pujar les temperatures, descongelant muntanyes nevades, secant rius, extingint silenciosament espècies animals i vegetals. Una petjada indeleble de la nostre acció desastrosa amb els recursos naturals.\nLa corrupció, que erosiona governs de nord a sud del planeta. Que al Brasil enfonsa uma economia emergent, enduent-se amb ella llocs de treball, salaris, somnis i l’esperança de tota una gent.\nL’incapacitat de dialogar, com és el cas d’Espanya, que dona l’esquena al dret a decidir reivindicat per la nació catalana, generant un escenari d’incerteses, de conflictes polítics que podrien ser tractats sobre la taula.\nAquests i tants altres fets susciten moltes questions: la guerra encara regnant en tantes parts del món, la omissió i la incapacitat de dialogar dels governs, la violència nua i crua.\nNo és gens fàcil resoldre-ho tot, ho sé. Però, com els nens que al Nadal, sigui on sigui, creuen que els seus desitjos poden ser realizats, desitjo que un dia tot això sigui possible. No costa res somiar. Mentres, el millor seria que fos un sommi de tots plegats.


Què hi ha de nou... a les xarxes - FHIOS Consultoria Estratègica\nPodria escriure un article cada mes referint-me a tot el nou que presenten Facebook, Twitter, Instagram… Les xarxes socials no paren d’innovar i presentar millores constantment. Avui vull explicar-te què ha passat aquests darrers mesos i el que arribarà.\nLa notícia bomba: Facebook está treballant en el botó ‘No m’agrada’ per poder interactuar amb els continguts. ¡Ja feia temps que els usuarios de la Xarxa Social hi demanaven a crits! Veurem com s’adapta la nova opció en les pàgines corporatives… Des de l’empresa de Zuckerberg estan provant la funció ‘See first’ (veure primer). Pretenen fidelitzar els usuaris als continguts de les pàgines o amics que volen seguir. Podràs decidir quins amics o pàgines t’interessen més, i cada matí en obrir el teu mur t’apareixeran els seus posts en primer lloc. Amb aquest nou botó es vol oferir continguts personalitzats als usuaris. Però ja es pot intuir l’afany d’aconseguir subscripcions per part de les pàgines professionals. Els ‘M’agrada’ començaran a no tenir tanta importància, i un cop més el contingut de qualitat serà el rei.\nPotser és la xarxa social que més novetats ha incorporat recentment, i totes donant resposta a les peticions dels seus usuaris. Deixant de banda la seva insígnia d’imatges quadrades, Instagram ha acceptat incorporar les fotos horitzontals i verticals. Després de les pressions dels usuaris amb més o menys poder (el compte oficial de Star Wars va ser un de les que van pressionar amb els seus 1,7m de seguidors), la xarxa permet pujar imatges originals, tal com han estat preses. A més, els vídeos també es poden veure tant en horitzontal com en vertical. Tot un pas que Instagram segur sabrà treure rendiment amb les publicacions promocionades amb l’Instagram Ads.\nI un altre que canvia de parer… Twitter anunciava fa unes setmanes que permetrà enviar més de 140 caràcters en els missatges directes, no en el timeline que segueix com sempre. Una altra de les actualitzacions de Twitter ha portat els usuaris d’Apple a tornar-se bojos buscant els trending topic. Amb l’última versió ha desaparegut de les pantalles dels iPad i iPhone la pestanya de tendències, des d’on es podien seguir els hashtags més utilitzats o les persones i notícies del moment. Ara cal anar a la pestanya de ‘buscar’ perquè t’aparegui la llista dels trending topic del moment. No sembla que tingui gaire sentit, oi? De moment això és el més destacat que ens han portat les principals Xarxes Socials, encara que segur que mentre llegeixes això ja hi ha alguna actualització o novetat més recent. L’activitat no para.


Es posa en marxa el servei d'audioguies als jardins de Santa Clotilde de Lloret - Diari de Girona\nEs posa en marxa el servei d'audioguies als jardins de Santa Clotilde de Lloret\nEstan disponibles en quatre idiomes i s'ofereix gratuïtament a l'entrada juntament amb un plànol del recinte\nddg 26.08.2017 | 00:41\nLes audioguies dels jardins. aj. de Lloret\nL'Ajuntament de Lloret ha posat en funcionament aquesta setmana el servei d'audioguies als jardins de Santa Clotilde. Aquests aparells es lliuren gratuïtament amb l'entrada i s'adjunten amb un plànol dels jardins que detalla els deu punts del recorregut de locució. «Oferim una eina més per descobrir els jardins de Santa Clotilde i donar un valor afegit a la visita» va remarcar Anna Fuentes, directora de Patrimoni Cultura qui va afegir en aquestes audioguies s'hi explica la història dels jardins i els principals elements patrimonials i vegetals. «També oferim informació sobre els personatges històrics que hi estan vinculats i sobre la zona on són ubicats» va destacar Fuentes.\nLes audioguies estan disponibles en quatre idiomes: català, castellà, anglès i francès. El cost d'adquisició ha estat aproximadament de 5.440 euros que es va finançar a través de la subvenció del Pla de Foment del Turisme 2016-2018. «El recorregut està pensat com una visita guiada i el llenguatge és atractiu i lúdic per arribar a tots els públics» va valorar el regidor de Patrimoni Cultural, Albert Robert\nEls jardins de Santa Clotilde de Lloret són de propietat municipal i estan catalogats com a bé d'interès cultural. Anualment reben més de 100.000 visitants.